Moses Alexander

Moses ALEXANDER (naskiĝis la 13-an de novembro 1853 en Obrigheim, Reĝlando Bavario ; mortis  la 4-an de januaro 1932 en Boise, Idaho) estis german-usona politikisto (Demokrata) kaj la 11-guberniestro de la ŝtato Idaho de 1915 ĝis 1919, la unusola guberniestro de la subŝtato (kaj la dua en usona historio) de juda deveno.

En 1887, li estis elektita urbestro de la urbo Chillicothe, Misurio. Alexander estis urbestro de Boise de 1897 ĝis 1899 kaj de 1901 ĝis 1903. Dum ĉi tiu tempo, la volontula fajrobrigado de la urbo estis transformita en profesian. Leĝoj kontraŭ hazardludo ankaŭ estis realigitaj. En 1908, li malsukcese kandidatiĝis por guberniestro, perdante al la respublikana James H. Brady 

Kelkaj el la atingoj de Moses Alexander dum lia guberniestreco estas la jenaj:Title: Labor Legislation of 1915 : Bulletin of the United States Bureau of Labor Statistics, No. 186, P.135-139Title: Labor Legislation of 1917 : Bulletin of the United States Bureau of Labor Statistics, No. 244, P.137-138

 adopto de amendo kiu malpermesis la produktadon kaj vendadon de alkoholaĵo.
 redukto de la imposttarifo.
 adopto de la leĝo pri invalidaj subvencioj.
 la adopto de ampleksa programo de nova vojkonstruado.
 kreado de ok kantonoj.

Alexander sukcedis John M. Haines kiel Guberniestro de Idaho en 1915 kaj estis sukcedita en 1919 de D.W. Davis. Alexander subtenis la klopodojn de Usono en la Unua Mondmilito kaj estis forta defendanto de virina balotrajto. Virina balotrajto estis koncedita en Idaho en 1896 kaj tra Usono en 1920. 

La unua juda guberniestro en la usona historio estis David Emanuel de Georgio de marto ĝis novembro 1801. Emanuel ne venkis en guberniestra elekto, sed la unua juda guberniestro de Kalifornio, Washington Bartlett, venkis en 1886. Malgraŭ tio, Alexander, kiu estis la unua juda guberniestro de Idaho, foje estas nomata la unua juda guberniestro de Usono. Tio rilatas al la fakto, ke Alexander estis la unua malkaŝe juda kandidato, kiu venkis en guberniestra elekto en Usono. Li helpis fondi la unuan sinagogon de Idaho. La urbo Alexander, Idaho, estas nomita laŭ Moses Alexander. 

 Referencoj 

 Eksteraj ligiloj 

 Idaho Ŝtata Historia Societo – Kolekto Moses Alexander

Kategorio:Usonaj politikistoj
Kategorio:Guberniestroj de Idaho